**Tema: B.A.B.E.**

Kerstyd is ’n wonderlike tyd, want nie net rus almal nie, maar ons kry so bietjie kans om weer te besef wat eintlik belangrik is in die lewe, kan om te besef hoe geseënd ons eintlik is. As jy moet eerlik wees, wat sal jy as die seëninge in jou lewe beskou? ......

Gesin, familie, huis, besittings? Hoor hier:

Genesis 12:1-3: (NLV)

1Die Here het vir Abram gesê: “Trek weg uit jou land, weg van jou familie en jou ouerhuis en gaan na die land wat Ek jou sal aanwys. 2Ek sal jou die voorvader maak van ’n groot nasie. **Ek sal jou seën sodat jy geëerd sal wees, en vir ander tot ’n seën sal wees.** 3Ek sal dié seën wat jou seën en dié wat jou vervloek, sal Ek vervloek. In jou sal al die mense op die aarde geseën word.”

Hoe aangrypend! Los alles wat jy as ’n seën sou beskou – familie, huis, land..... Los alles, want Ek, wat God is, sal jou seën!

God seën my – hoekom?

* Omdat ek so goed is?
* Omdat ek dit verdien?
* Omdat ek iets besonders is?

Julle weet wat die antwoord is – NEE! Dis net genade. Dis ’n geskenk. Dis ’n gawe. Dis die evangelie, die Goeie Nuus van Jesus Christus

* God gee NIE vir ons wat ons verdien nie – ons verdien die dood, ons verdien straf.
* God gee NIE vir ons op grond van hoeveel ons doen nie – gelukkig nie
* God gee op grond van GENADE

Jesus Christus word mens – Kersfees – GENADE!

Jesus Christus betaal aan die kruis vir my sondes – GENADE!

My sondes IS vergewe – GENADE!

Ek gaan hemel toe – GENADE!

Ek kry gesondheid en gesin en geld en goeters – GENADE!

Maar, en dis die belangrike, hierdie is nie soos mensegeskenke, soos Kersgeskenke wat ek maar mee kan maak wat ek wil nie. Hierdie genade het nie net ’n Waarom? nie maar ook ’n Waarvoor?

Hierdie is nie soos ’n speelgoedkarretjie wat ek present kry nie, hierdie is soos ’n skooltas wat ek present kry – dis vir ’n spesifieke rede. Wat is dit? Waarvoor seën die Here my?

**OM ANDER TE SEËN!**

Geseën om te seën. Dis wie ons is. Hoor hoe mooi klink hierdie:

The believer has the blessing of God on his life. In turn he is called to be a channel through which God can bless others. Believers are blessed to be a blessing!

***‘Believers are blessed to be a blessing’***

Is ons? Is ek? Is ek ’n seën vir ander, ’n ‘blessing’?

Gebruik ek al my seëninge om ander te seën?

Dis waarop ons hierdie jaar wil fokus. Ons tema vir 2016 is:

**Dien met jou Gawes**

Wat is ’n ‘GAWE’? Dis ’n geskenk, dis iets wat ek verniet kry.

Wat KRY ek alles? Wat KRY ek alles van die Here? EN hoe dien ek daarmee?

Kyk ’n bietjie na hierdie video:

**(Kindness boomerang** [**https://www.youtube.com/watch?v=nwAYpLVyeFU**](https://www.youtube.com/watch?v=nwAYpLVyeFU) **)**

Dis waar ons hierdie jaar wil uitkom – dat elkeen van ons mense is wat elke dag “Blessings” is, dat dit so ’n lewenstyl is om goed te doen dat ons nie anders kan nie. Want dit is hoe ons die wêreld verander, dis hoe ek verander, dis hoe ander mense verander.

‘Be a Blessing Everyday’! → B.A.B.E.

Dis die een been ons fokusjaar – ons wil ’n lewenstyl kweek waar ek so sensitief leef dat my lewenstyl tot seën is van ander - op die plek, 'spur of the moment'. ‘Random Acts of Kindness’ – of sommer afgekort – R.A.K.

Hoe gaan dit met jou R.A.K. lewe? Het jy nog seëninge wat op jou R.A.K. lê en nie gebruik word nie?

Kom ons word R.A.K. mense – ‘Random Acts of Kindness’.

Die tweede been van ons fokusjaar gaan oor ons HARTE – wat brand in jou HART? Wat gryp jou aan? Wat sien jy, hoor jy, lees jy, waar jy net voel: Hieraan moet iets gedoen word?

Hoekom dink jy voel jy so? Van wie af kom daardie emosies? Van we af kom daardie passie? En hoekom voel JY dit, hoekom brand dit JOU hart?

Is dit dalk die Here wat jou roep om ’n verskil te maak, om ’n seën te wees?

Is dit dalk die Heilige Gees wat jou aanvuur om iets te doen?

Hierdie jaar wil ons individue en kleingroepe en ander groepe help om hierdie passies uit te leef, om seëninge vir ander te wees, om gehoorsaam te wees aan die Here se roeping.

Ons wil jou en julle help met hulpbronne en mense en blootstelling om julle roepings uit te leef. Daarom het die RvO R201612.02 begroot vir hierdie jaar vir sulke projekte.

(Wie kan raai waar die bedrag vandaan kom?)

As jy of jou kleingroep kom met ’n plan of ’n projek wil ons graag help, maar dit bly jou of jou kleingroep se projek; dit word nie ’n kerk projek nie. Ons soek nie mense wat kom en iets ‘dump’ op die kerk nie.... As die Here jou roep, moet jy dit nie aan-‘pass’ nie.

Bv. jy kort R20,000. As jy die helfte insamel, sal ons die ander helfte gee. (Vb: KG – hoede)

Jou kleingroep soek R50,000 en 20 mense vir ’n projek. Ons sal help bemark en beplan en sodra julle die 20 mense en R20,000 het, sal ons die res gee.

HART-projekte; PASSIE-projekte. Groter ‘blessings’, groter ‘seëninge’.

Dis waarmee ons hierdie jaar gaan besig wees. Mag die Here ons help om in 2016 werklik ‘Blessing people” te wees. Seënmense omdat ons geseënd IS!

Amen